আরতী আগারওয়াল (৫ই মার্চ ১৯৮৪ - ৬ই জুন ২০১৫) একজন ভারতীয়-আমেরিকান অভিনেত্রী, যিনি মূলত তেলুগু চলচ্চিত্রে (যেটি টলিউড নামে অধিক পরিচিত) কাজ করেন। তিনি অভিনেত্রী অদিতি আগারওয়ালের বড় বোন ছিলেন।https://timesofindia.indiatimes.com/entertainment/telugu/movies/photo-features/popular-celebrity-siblings-of-tollywood/jyothika-nagma-and-roshini/photostory/63870920.cms   প্রারম্ভিক জীবন এবং পেশা  আরতী আগারওয়াল ১৯৮৪ সালের ৫ই মার্চ তারিখে মার্কিন যুক্তরাষ্ট্রের নিউ জার্সির এক গুজরাটি পরিবারে জন্মগ্রহণ করেছিলেন। তার বাবার নাম শশাঙ্ক, যিনি একটি হোটেলের দেখাশোনা করতেন; অন্যদিকে তার মায়ের নাম ভীমা, যিনি একজন গৃহিণী। তার দুই ভাই-বোন আছে। তাঁর মাত্র ১৪ বছর বয়সে, অভিনেতা সুনীল শেট্টি তাকে দেখেছিলেন এবং পরবর্তীতে সুনীল তাঁকে পেন্সিল্‌ভেনিয়ার ফিলাডেলফিয়ায় অনুষ্ঠিত এক অনুষ্ঠানের মঞ্চে নৃত্য পরিবেশন করতে আমন্ত্রণ জানান। তার নৃত্য পরিবেশনের পর, সুনীল তার বাবাকে বলেছিলেন মেয়েকে বলিউডে অভিনয় করার ক্ষেত্রে উৎসাহিত করতে। মাত্র ১৬ বছর বয়সে, তিনি জয় আগস্টাইন পরিচালিত পাগলপন নামক চলচ্চিত্রে অভিনয়ের মাধ্যমে বলিউডে অভিষেক করেন।  আগারওয়াল অভিনেতা ভেঙ্কটেশের বিপরীতে নুয়্যু নাকু নাচাওয়ে অভিনয়ের মাধ্যমে তেলুগু চলচ্চিত্রে অভিষেক করেন। তিনি একজন অ-তেলুগু ভাষার অভিনেত্রী হওয়া সত্ত্বেও তার অভিনয় জীবনে চিরঞ্জীবী, নন্দমুরি বলকৃষ্ণ, আক্কিনেনি নাগার্জুনা, প্রভাস, মহেশ বাবু, রবি তেজা এবং এন টি রামা রাও জুনিয়রের মতো প্রখ্যাত ভারতীয় চলচ্চিত্র তারকাদের সাথে অভিনয় করেছেন।  ২০০৫ সালে, দ্য হিন্দু এক প্রতিবেদনে জানিয়েছিল যে, আগরওয়াল মাথার অভ্যন্তরে আঘাত পেয়ে হায়দ্রাবাদের জুবিলি হিলসের অ্যাপোলো হাসপাতাল ভর্তি হওয়ার পরে আত্মহত্যার চেষ্টা করেছিলেন।  ২০০৭ সালে আগারওয়াল মার্কিন যুক্তরাষ্ট্র ভিত্তিক ভারতীয় সফটওয়্যার ইঞ্জিনিয়ার উজ্জ্বল কুমার আগারওয়ালের সাথে বিবাহ বন্ধনে আবদ্ধ হয়েছিলেন, কিন্তু ২০০৯ সালে এই দম্পত্তির বিচ্ছেদ হয়ে গিয়েছিল।   মৃত্যু   ২০১৫ সালের ৬ই জুন তারিখে, নিউ জার্সির আটলান্টিক সিটির আটলান্টিকেয়ার আঞ্চলিক মেডিকেল সেন্টারে আগারওয়ালকে নিয়ে যাওয়া হলে কর্তব্যরত চিকিৎসকেরা তাকে মৃত ঘোষণা করে। মৃত্যুর ছয় সপ্তাহ আগে আগারওয়ালের লাইপোসাকশন শল্য চিকিৎসা (চর্বি অপসারণ পদ্ধতি) করা হয়েছিল। রিপোর্টে বলা হয়েছে যে, মৃত্যুর আগে তিনি প্রচণ্ড শ্বাসকষ্টজনিত সমস্যায় ভুগছিলেন। তবে ভারতীয় সংবাদপত্র বলেছে যে, অভিনেতা তরুণ তার প্রেমের প্রস্তাব প্রত্যাখান করায় তিনি হতাশাগ্রস্থ হয়ে পড়েছিলেন (যদিও এটি নিশ্চিত কোন সংবাদ নয়)। তার ম্যানেজার জানিয়েছিলেন যে, আগারওয়ালের মৃত্যুর কারণ হচ্ছে হৃৎযন্ত্রের ক্রিয়া বন্ধ হওয়া। তিনি মৃত্যুর পূর্বে এগ হারবার টাউনশিপে তার বাবা-মায়ের সাথে থাকতেন।Wheatstone, Richard. "Bollywood actress Aarthi Agarwal dead after 'liposuction surgery gone wrong'", Daily Mirror, June 8, 2015; accessed June 8, 2015. "But she had seen her career fade in recent years and was living with her parents in her home town of Egg Harbor Township."   তথ্যসূত্র    বহিঃসংযোগ      বিষয়শ্রেণী:১৯৮৪-এ জন্ম বিষয়শ্রেণী:২০১৫-এ মৃত্যু বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:নিউ জার্সির অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় বংশোদ্ভূত মার্কিন অভিনেত্রী বিষয়শ্রেণী:গুজরাতি ব্যক্তি বিষয়শ্রেণী:সিনেমা পুরস্কার বিজয়ী বিষয়শ্রেণী:গুজরাতি বংশোদ্ভূত মার্কিন ব্যক্তি বিষয়শ্রেণী:ভারতে মার্কিন প্রবাসী অভিনেত্রী